CELEX: 32020D1001(01)
Language: fi
Date: 2020-09-29 00:00:00
Title: Neuvoston päätös, annettu 29 päivänä syyskuuta 2020, neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2021 2020/C 323 I/01

1.10.2020   
               
               
                  FI
               
               
                  Euroopan unionin virallinen lehti
               
               
                  CI 323/1
               
            
         NEUVOSTON PÄÄTÖS,
         annettu 29 päivänä syyskuuta 2020,
         neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2021
         (2020/C 323 I/01)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 314 artiklan 3 kohdan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
         sekä katsoo seuraavaa:
         
                     1.
                  
                  
                     Komissio toimitti 27 päivänä heinäkuuta 2020 ehdotuksen, joka sisältää esityksen Euroopan unionin yleiseksi talousarvioksi varainhoitovuodeksi 2021 (1).
                  
               
                     2.
                  
                  
                     Neuvosto tarkasteli komission ehdotusta määritelläkseen kannan, joka on tulojen osalta yhdenmukainen Euroopan unionin omien varojen järjestelmästä 26 päivänä toukokuuta 2014 annetun neuvoston päätöksen 2014/335/EU, Euratom (2) kanssa ja menojen osalta yhdenmukainen vuosia 2021–2027 koskevan monivuotisen rahoituskehyksen vahvistamisesta annetun ehdotuksen neuvoston asetukseksi (EU, Euratom) kanssa, sellaisena kuin pysyvien edustajien komitea sen laajalti hyväksyi 29 päivänä heinäkuuta 2020,
                  
               ON PÄÄTTÄNYT SEURAAVAA:
         
            Ainoa artikla
            Neuvosto vahvisti 29 päivänä syyskuuta 2020 neuvoston kannan esitykseen Euroopan unionin yleiseksi talousarvioksi varainhoitovuodeksi 2021.
            Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/.
         
         
            Tehty Brysselissä 29 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  COM(2020) 300 final.
         
            (2)  EUVL L 168, 7.6.2014, s. 105.